מונדיאל 2022
שלב הבתים > בית ב'

בית זה, בו דירוג הנבחרות הממוצע היה הגבוה ביותר בטורניר (15), נחשב ל"בית המוות" של המונדיאל, וארצות הברית ואיראן העניקו לבית גם יריבות פוליטית. קפטן אנגליה, הארי קיין, וקפטן ויילס, גארת' בייל, יחד עם קפטנים אירופיים נוספים, הודיעו על כוונתם לעלות למשחק עם סרט קפטן של OneLove בצבעי הקשת, כמחאה על מדיניותה של קטר כלפי קהילת הלהט"ב. עם זאת, זמן קצר לפני תחילת משחקה של אנגליה, הודיעה פיפ"א כי שחקנים שיענדו סרט זה על זרועם, יספגו כרטיס צהוב מיידי. התאחדויות הכדורגל המעורבות הודיעו כי לא יסכנו את שחקניהם, וביקרו את פיפ"א על ההחלטה. ביקורת נשמעה גם מפי דוברו של רישי סונאק, ראש ממשלת בריטניה, ואנתוני בלינקן, מזכיר המדינה של ארצות הברית. במשחקה של ויילס, תומכים וולשים רבים הגיעו עם כובעים וחולצות בצבעי דגל הגאווה, ומחלקם נמנעה הכניסה לאצטדיון, כולל העיתונאי האמריקני גרנט וואהל שעוכב למשך 25 דקות.
משחק הפתיחה של הבית נערך בין אנגליה ואיראן. בטקס הפתיחה, סירבו שחקני נבחרת איראן לשיר את ההמנון הלאומי, כאות הזדהות עם הפגנות מהסה אמיני. בנוסף, אוהדות איראניות רבות נצפו ביציעים, דבר שנתפס כפעולת מחאה, שכן אסורה הכניסה לנשים במגרשי כדורגל באיראן. המשחק סבל מעיכוב של 7 דקות במחצית הראשונה, לאחר התנגשות ראשים בין השוער האיראני עלירזא ביירנבאנד ומגנו מג'יד חוסייני. ביירנבאנד טופל על המגרש, שוכנע להישאר על ידי הקפטן אחסאן חאג'-ספי, אך לאחר שהמשחק חודש הוא ביקש חילופים לאחר שלא היה יכול להמשיך. האנגלים כבשו שלושה שערים לאחר פציעה זו, והשופט הברזילאי הוסיף 14 דקות למחצית הראשונה, ובכך היא הפכה למחצית הארוכה ביותר בתולדות המונדיאל. במחצית השנייה כבש בוקאיו סאקה את שערו השני והרביעי של אנגליה, לפני שמהדי טארמי האיראני צימק את התוצאה. בנקודה זו הוחלף גם הבלם האנגלי הארי מגווייר שסבל מפגיעת ראש, ובשל פרוטוקול זעזוע המוח של פיפ"א הורשו שתי הנבחרות לבצע שישה חילופים, במקום חמישה. לאחר מכן כבשו המחליפים מרקוס רשפורד וג'ק גריליש, וגם עתה הוסיף השופט למחצית השנייה 10 דקות תמימות. זמן קצר לפני סיום המשחק, ה־VAR הסב את תשומת ליבו של השופט לעבירה שנעשתה ברחבת העונשין של אנגליה, וטארמי כבש את שערו השני בבעיטת עונשין שנויה במחלוקת, 2.5 דקות לאחר שריקת הסיום. היה זה המשחק הארוך ביותר בתולדות שלב הבתים של המונדיאל עם 117 דקות בסך הכול. המשחק הסתיים בתוצאה 6–2, במה שהיה לתבוסה הגדולה ביותר של איראן בתולדות גביע העולם.
במשחק המקביל, התמודדה ארצות הברית נגד ויילס. ארצות הברית שלטה במחצית הראשונה ואף עלתה ליתרון, אך ויילס הציגה עליונות במחצית השנייה, כאשר גארת' בייל כבש את שער השוויון בבעיטת עונשין, והמשחק הסתיים בתיקו 1–1. שער זה של בייל, שגם נבחר לאיש המשחק, היה השער הראשון של ויילס בגביע העולם מאז 1958. במפגש בין ארצות הברית לאיראן נגמר בניגוד לפעם הקודמת 0-1 לאמריקאים משער של כריסטיאן פוליסיק
| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אנגליה | 7 | 3 | 2 | 1 | 0 | 9 | 2 | 7 |
|  ארצות הברית | 5 | 3 | 1 | 2 | 0 | 2 | 1 | 1 |
|  איראן | 3 | 3 | 1 | 0 | 2 | 4 | 7 | -3 |
|  ויילס | 1 | 3 | 0 | 1 | 2 | 1 | 6 | -5 |
| 0 | 1 | 2 |
| --- | --- | --- |
|  אנגליה | 6 – 2 | איראן   |
|  ארצות הברית | 1 – 1 | ויילס   |
|  ויילס | 0 – 2 | איראן   |
|  אנגליה | 0 – 0 | ארצות הברית   |
|  ויילס | 0 – 3 | אנגליה   |
|  איראן | 0 – 1 | ארצות הברית   |
| 0 | 1 | 2 | 3 | 4 |
| --- | --- | --- | --- | --- |
| 21 בנובמבר 2022   15:00 |  אנגליה | 6–2 |  איראן | האצטדיון הבינלאומי ח'ליפה, א-ריאן צופים: 45,334 שיפוט: רפאל קלאוס (ברזיל) |
| 21 בנובמבר 2022   15:00 | ג'וד בלינגהאם  35'   בוקאיו סאקה  43', 62'   ראהים סטרלינג  45+1'   מרקוס רשפורד  71'   ג'ק גריליש  90' | (סיקור) | מהדי טארמי  65', 90+13' (פ) | האצטדיון הבינלאומי ח'ליפה, א-ריאן צופים: 45,334 שיפוט: רפאל קלאוס (ברזיל) |
| 0 | 1 | 2 | 3 | 4 |
| --- | --- | --- | --- | --- |
| 21 בנובמבר 2022   21:00 |  ארצות הברית | 1–1 |  ויילס | אצטדיון אחמד בן עלי, א-ריאן צופים: 43,418 שיפוט: עבד א-רחמן אל-ג'אסם (קטר) |
| 21 בנובמבר 2022   21:00 | טימותי ואה  36' | (סיקור) | גארת' בייל  82' (פ) | אצטדיון אחמד בן עלי, א-ריאן צופים: 43,418 שיפוט: עבד א-רחמן אל-ג'אסם (קטר) |
| 0 | 1 | 2 | 3 | 4 |
| --- | --- | --- | --- | --- |
| 25 בנובמבר 2022   12:00 |  ויילס | 0–2 |  איראן | אצטדיון אחמד בן עלי, א-ריאן צופים: 40,875 שיפוט: מריו אסקובר (גוואטמלה) |
| 25 בנובמבר 2022   12:00 |  | (סיקור) | רוזבה צ'שמי  90+8'   ראמין רזאיאן  90+11' | אצטדיון אחמד בן עלי, א-ריאן צופים: 40,875 שיפוט: מריו אסקובר (גוואטמלה) |
| 0 | 1 | 2 | 3 | 4 |
| --- | --- | --- | --- | --- |
| 25 בנובמבר 2022   21:00 |  אנגליה | 0–0 |  ארצות הברית | אצטדיון אל-ח'ור, אל ח'ור צופים: 68,463 שיפוט: חסוס ולנצואלה (ונצואלה) |
| 25 בנובמבר 2022   21:00 |   | (סיקור) |   | אצטדיון אל-ח'ור, אל ח'ור צופים: 68,463 שיפוט: חסוס ולנצואלה (ונצואלה) |
| 0 | 1 | 2 | 3 | 4 |
| --- | --- | --- | --- | --- |
| 29 בנובמבר 2022   21:00 |  ויילס | 0–3 |  אנגליה | אצטדיון אחמד בן עלי, א-ריאן צופים: 44,297 שיפוט: סלבקו וינצ'יץ' (סלובניה) |
| 29 בנובמבר 2022   21:00 |   | (סיקור) | מרקוס רשפורד  50', 68'   פיל פודן  51' | אצטדיון אחמד בן עלי, א-ריאן צופים: 44,297 שיפוט: סלבקו וינצ'יץ' (סלובניה) |
| 0 | 1 | 2 | 3 | 4 |
| --- | --- | --- | --- | --- |
| 29 בנובמבר 2022   21:00 |  איראן | 0–1 |  ארצות הברית | אצטדיון א-ת'ומאמה, דוחה צופים: 42,127 שיפוט: אנטוניו מתאו להוס (ספרד) |
| 29 בנובמבר 2022   21:00 |   | (סיקור) | כריסטיאן פוליסיק  38' | אצטדיון א-ת'ומאמה, דוחה צופים: 42,127 שיפוט: אנטוניו מתאו להוס (ספרד) |